นายกรัฐมนตรี ยืนยันรับมือสถานการณ์โควิด-19 ได้ ขอทุกคนร่วมมือให้สถานการณ์ดีขึ้นไม่ต้องยกระดับมาตรการ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า พอใจภาพรวมการลงพื้นที่ตรวจโรงพยาบาลสนามเอราวัณ 2 (บางกอกอารีนา) เขตหนองจอก รวมถึงการเตรียมความพร้อมโรงพยาบาลสนามในพื้นที่อื่นๆ ด้วย ที่จะมีเตียงสนามรองรับผู้ติดเชื้อได้ไม่น้อยว่า 3,000 เตียง พร้อมย้ำให้ทุกคนเข้าใจว่า ผู้ติดเชื้อแบ่งออกเป็น 3 ระดับคือ แดง เหลือง เขียว โดยกลุ่มผู้ติดเชื้อสีเขียวคือ ติดเชื้อไม่มีอาการรุนแรง จะต้องเข้ารับการรักษาที่โรงพยาบาลสนาม ซึ่งต้องขอให้อดทนระหว่างการกักตัว 14 วัน ขณะที่ผู้ติดเชื้อในกลุ่มสีแดงและเหลืองในพื้นที่ กทม. จะต้องเข้ารับการรักษาที่โรงพยาบาลอย่างรวดเร็ว รัฐจึงประสานความร่วมมือกับโรงแรมที่จะตั้งเป็น Hospital ดูแลประชาชนในกลุ่มนี้ โดยได้กำชับให้เพิ่มสายด่วย 1668 และ 1669 เพื่อดูแลประชาชน ซึ่งได้ลองโทรแล้ว ก็พบว่ามีปัญหา ส่วนการแพ้วัคซีน ก็แสดงความเสียใจ เมื่อมีความเสี่ยงรุนแรงก็ต้องรักษาตามการแพทย์นายกรัฐมนตรี ยืนยันว่า ขณะนี้รัฐบาลมีความพร้อมรับมือกับสถานการณ์ ถึงแม้ว่าสถานการณ์จะรุนแรงขึ้นก็ตาม ซึ่งต้องประเมินสถานการณ์ในขณะนี้เพราะหากความรุนแรงลดลง ก็ไม่ต้องยกระดับมาตรการถึงขั้นเคอร์ฟิวส์ เนื่องจากไม่ต้องการให้เกิดผลกระทบต่อผู้มีรายได้น้อย ซึ่งรัฐบาลก็วางแนวทางด้านเศรษฐกิจอยู่ อย่างไรก็ตาม หากควบคุมได้ทุกอย่างก็จะเป็นไปตามแผน รวมถึงการฉีดวัคซีน ที่ยืนยันไม่ได้ล่าช้าเกินไป แต่เนื่องจากตัวเลขวัคซีนจะเข้ามาเป็นระยะ ทำให้ตัวเลขการฉีดวัคซีนให้กับประชาชนเป็นไปตามจำนวนโดสของวัคซีนที่เข้ามา และที่พูดถึงวัคซีนจำนวน 2 ล้านโดสนั้นพึ่งเข้ามาถึงไทย ซึ่งจะกระจายให้มีการฉีดตามความสำคัญของแต่ละจังหวัด โดยจะต้องครอบคลุมทั้ง 2 เข้ม ไม่ใช่แค่เข้มแรกเท่านั้นทั้งนี้รัฐบาลเปิดเสรีกับภาคเอกชนนำเข้าวัคซีนได้อยู่แล้ว แต่ต้องเป็นไปตามกติกาในสถานการณ์ฉุกเฉินที่รัฐบาลต้องดูแลผลกระทบที่จะตามมา พร้อมขอบคุณที่ภาคเอกชนยินดีที่จะให้ความร่วมมือกับรัฐบาล ซึ่งรัฐบาลจะทำอย่างเต็มที่ให้ประชาชนปลอดภัย แต่ทุกคนต้องให้ความร่วมมือ ขอให้ฟังข้อมูลจากรัฐบาล โดยวันนี้ข้อมูลออกมาหลากหลาย แต่ประชาชนต้องแยกแยะ